Lav et referat af nedenstående tekst:

Tekst:
Ronnie Hofs har ejet og udlejet en ejendom i Istedgade i Aalborg siden 1989. I alle årene er det foregået uden ret mange problemer, men så kom der et uventet brev fra Aalborg Kommune, som blev starten på langvarig strid. -	Hvis ikke jeg stod fast, så var jeg kommet til at betale for noget, som ikke var mit ansvar, siger Ronnie Hofs. Fremgår af tegningerne I januar 2022 bliver det anmeldt til Aalborg Kommune, at der et hul i fortorvet ved en brønd foran ejendommen i Istedgade, hvor der muligvis er set rotter. Ronnie Hofs og ejerne af naboejendommene får et brev fra kommunen om, at de skal betale for at få repareret brønden. -	Det skriver vi ud til borgerne, fordi det er det, som fremgår af de tegninger, som der er. Aalborg Forsyning bekræfter os i, at det er sådan, det forholder det sig, (at brønden er privatejet, red.), siger Rådmand for Klima og Miljø, Per Clausen, (Enhedslisten). Mens flere af ejerne af de omkringliggende ejendommen meddeler kommunen, at de er parate til at betale regningen på mellem 6000 og 12.000 kroner for at få repareret kloakken, så nægter Ronnie Hofs. Han meddeler kommunen ad flere omgange, at han ikke ejer brønden i det offentlige fortorv. Kommunen fastholder dog, at det gør han. -	De gør de, for at de ikke skal have udgiften. De vil gerne have, at borgeren skal have den, siger Ronnie Hofs. Frivillig tvang Aalborg Kommune lægger derefter pres på Ronnie Hofs. De giver ham et påbud om, at han skal få brønden repareret - ellers vil de komme og gøre det og sende regningen til ham. - Det er jo ikke et stort beløb, men jeg bliver vred, fordi der er tvang med i det her. Hvis ikke man gør, hvad der bliver sagt, så bliver man tvunget. Den måde jeg blev behandlet på, trådte mig over tæerne, siger Ronnie Hofs. Han nægter at betale. Derfor tager han i juli 2022 det usædvanlige skridt at stævne Aalborg Kommune for at få rettens ord for, at han ikke ejer brønden. -	Det er ikke i orden, at der skal en byretssag til at få dem flyttet, siger Ronnie Hofs. I november - 11 måneder efter at hullet ved brønden er anmeldt, og efter kommunen bliver stævnet - belsutter kommunen at få lavet en uvildig tv-inspektion af brønden. Den viser, at det er kommunen, der ejer brønden, og den viser at tidligere reparationer er foretaget af Aalborg Kommune. -	Jeg synes ikke, at der går så lang tid, men jeg erkender, at vi begår en fejl. Og det er ærgerligt, for det skal vi selvfølgelig ikke gøre, siger Per Clausen. Komplicerede kloakforhold i byen Rådmanden forklarer, at forholdene omkring kloakkerne i den indre del af Aalborg er komplicerede. Kortene er er fra 1950'erne og det er helt almindeligt, at private ejer brønde, selvom de ligger i offentlige fortorv. -	Måske burde vi have lavet tv-inspektionen af brønden på et tidligere tidspunkt, men det koster, så det er ikke noget, vi bare gør hele tiden, siger Per Clausen. Kommunen trækker påbuddet tilbage, men Ronnie Hofs fastholder, at han vil køre en sag i byretten, fordi han vil rettens ord for, at kommunen ejer kloakken, og at de har fejlet i sagen. Det ender dog med et forlig den 23. februar 2023, hvor Aalborg Kommune erkender, at Ronnie ikke ejer brønden. Kommuner laver jo fejl som alle andre, skal der ikke være plads til det? - Nej, det skal der sådan set ikke. Vi skal jo kunne stole på myndighederne, og at det, de kommer med, er absolut rigtigt, siger Ronnie Hofs. Omfattende ressourceforbrug Per Clausen erkender at de ressourcer, der er blevet brugt på varsler, påbud, indsigelser, notater og telefonmøder har været omfattende. Synes du i har brugt skattepengene godt her? - Jeg synes i hvert fald, at vi er nødt til at undersøge sagen ordentligt, når der bliver sået tvivl. Det har vi gjort, og borgeren har fået ret, siger Per Clausen. Ronnie Hofs fik ret, men han står tilbage med, at han ikke kan stole på breve fra kommunen. -	Man bliver nødt til kritisk at gå igennem, hvad der kommer fra Aalborg Kommune. Det lader ikke til, at de har styr på deres opgaver, siger Ronnie Hofs. Hullet i fortorvet og brønden er repareret nu - for Aalborg Kommunes regning.

Referat:
Man skal ikke altid tro på det, kommunen skriver til én. Det er i hvert fald det, Ronnie Hofs har konkluderet.